A Historia d'a Suiza prencipia mientres a Prehistoria con os suyos primers habitants, destacando-ie a cultura de Hallstatt y a cultura de La Tène, ta continar con a presencia d'os helvecios y as suyas luitas con Chulio César, dica que o territorio fue adhibito a l'Imperio Román. A impronta romana fue substituita parcialment quan plegoron as invasions chermanicas, pero Suiza estió un país central mientres a Edat Meya, quan amás s'establioron os alazetz d'a suya existencia como país independient, encara que o Sacro Imperio Román-Chermanico no reconoixió formalment a suya independencia dica a Paz de Westfalia en 1648.